Publication: Magyar Közlöny
Issue: MK-2009-127 (Year: 2009, Number: 127)
Era: 2004-2010
Section: (1) Az állatkísérletek végzésérõl szóló 243/1998. (XII. 31.) Korm. rendelet 6. § (1) és (2) bekezdése helyébe a következõ
Paragraph Index: 1221

(1) Az állatkísérletek végzésérõl szóló 243/1998. (XII. 31.) Korm. rendelet 6. § (1) és (2) bekezdése helyébe a következõ rendelkezések lépnek: „(1) Állatkísérlet csak az MgSzH által kiadott engedély alapján végezhetõ. A Munkahelyi Állatkísérleti Bizottság (a továb biak ban: MÁB) által jóváhagyott állatkísérlet engedélyezése iránti kérelmet a Mezõgazdasági Szakigazgatási Hivatal Központja által – a 2. számú mellékletben foglalt adattartalommal – rendszeresített és a Mezõgazdasági Szakigazgatási Hivatal Központjának a honlapján közzétett formanyomtatványon kell benyújtani az MgSzH-hoz. Az állatkísérlet engedélyezése iránti kérelem elbírálása során az MgSzH kikéri az Állatvédelmi Tanácsadó Testület Állatkísérleti Tudományos Etikai Tanácsának (a továb biak ban: Etikai Tanács) véleményét. Az engedély – az e rendeletben meghatározott kivételekkel – a kiadásától számított öt évig hatályos.

Source: https://magyarkozlony.hu/hivatalos-lapok/f134bbb4b694602613bbe10943b942814a75c977/dokumentumok/48cebc7138da23e777a5645c10de7309f6295e68/letoltes